અમદાવાદ: છેલ્લા કેટલાક સમયથી સ્થાનિક બજારમાં ચાઈનીઝ માલ-સામાનની બોલબાલા વધી રહી છે અને તેના કારણે સ્થાનિક ઉત્પાદકોને મોટાે આર્થિક ફટકો પડ્યો છે ત્યારે માણેકચોક ચોકસી મહાજન પણ ચાઈનીઝ ચીજોનો બહિષ્કાર કરવા આગળ આવ્યું છે. ચોક્સી મહાજનના જણાવ્યા પ્રમાણે ચીનથી આયાત થતાં મશીનોમાં સોના અને ચાંદીની મશીન વર્કની જ્વેલરી મોટા પ્રમાણમાં બનાવાય છે અને તેના કારણે સ્થાનિક રોજગારને મોટા ફટકો પડ્યો છે. હાથથી બનાવતા કારીગરોને રોજગારી ગુમાવવાનો વારો આવ્યો છે.